K บวกเกือบ 3% ลุ้น Q2/59 พลิกกำไร โบรกฯ เชียร์ซื้อ ชูเป้า 6.20 บ.
K บวกเกือบ3% ลุ้นQ2/59 พลิกกำไร ล่าสุด ณ เวลา 12.05 อยู่ที่ 5.65 บาท บวก 0.15 บาท หรือ 2.73% สูงสุดที่ 6.25 บาท ต่ำสุดที่ 5.55 บาท มูลค่าซื้อขายที่ 119.70 ล้านบาท ด้าน บล.ฟินันเซีย ไซรัส แนะซื้อ ชูเป้า 6.20 บาท
6 ก.ค. 2559

ผู้สื่อข่าวรายงานว่า ราคาหุ้น บริษัท คิงส์เมน ซี.เอ็ม.ที.ไอ. จำกัด (มหาชน) หรือ K ณ เวลา 12.05 อยู่ที่ 5.65 บาท บวก 0.15  บาท หรือ 2.73% สูงสุดที่ 6.25 บาท ต่ำสุดที่ 5.55 บาท มูลค่าซื้อขายที่ 119.70 ล้านบาท ขณะที่ดัชนีตลาดหุ้นไทยโดยรวมลบ 0.09%

บล.ฟินันเซีย ไซรัส ระบุในบทวิเคราะห์ (6 ก.ค.59) แนะนำ “ซื้อ” หุ้น บริษัท คิงส์เมน ซี.เอ็ม.ที.ไอ. จำกัด (มหาชน) หรือK มีแนวโน้มกำไรไตรมาส 2 ปี59 ยังอยู่ในเกณฑ์ที่คาดก่อนหน้านี้ คือ 16-19 ล้านบาท พลิกจากขาดทุน 3.7 ล้านบาท ในไตรมาสปี 58 และเติบโต 15-35% จากไตรมาสที่แล้ว
ซึ่งแนวโน้มในไตรมาสที่ 3 ปี 59 จะเป็น peak ของปีนี้หลังได้งานเพิ่ม 60 ล้านบาทในเดือน มิ.ย.ทำให้ Backlog เพิ่มเป็น 550 ล้านบาท ซึ่งจะรับรู้เป็นรายได้ในปีนี้ทั้งหมดและส่วนใหญ่เข้ามาใน ไตรมาสปี 59 รวมทั้งมีโอกาสลุ้นงานใหญ่ 200-300 ล้านบาทที่จะรู้ผลในอีก 1-2 เดือนข้างหน้า
ส่วนกำไรทั้งปีนี้คาดไว้ที่ 62 ล้านบาท เพิ่มขึ้น 19% จากปีที่แล้วซึ่งมีโอกาสทะลุเป้า โดยปัจจุบัน K มี PE 16 เท่า ต่ำกว่าอุตสาหกรรมที่ 25 เท่า และต่ำกว่าราคา IPO ที่ 5.80 บาท พร้อมให้ราคาพื้นฐาน 6.20 บาท